18 af byrådets medlemmer i Vesthimmerlands kommune vil spare 38 millioner kroner og hæve skatten med 0,8 procent i 2008.

Venstre, De Radikale, Dansk Folkeparti og Socialdemokraterne er enige om budgettet, der i dag skal konfirmeres i økonimudvalget og indstilles herfra til byrådets 2.behandling af budgettet næste torsdag. SF og De konservative står udenfor. De konservative vil kun gå med til en skattestigning på 0,5 procent. - Vi mener godt budgettet kan fungere med vores forslag, men flertallet vil noget andet, så vi har valgt at stå udenfor, siger Knud Kristensen til TV2/NORD. Med skattestigningen er Vesthimmerlands Kommune stadig den dyreste i Nordjylland at bo i for skatteborgerne med en skatteprocent på 26,9. Den kan dog stige yderligere, hvis ikke kommunen for de 19 millioner kroner, som man har budgetteret med fra puljen til vanskeligt stillede kommuner. - Hvis ikke vi får de penge, så kan skatten stige yderligere, men dog ikke mere end 1 procent. Tilgengæld falder stigningen også, hvis vi får flere penge, siger Jens Lauritzen. Vesthimmerlands Kommune henter cirka 4 millioner kroner, hver gang man hæver skatten med 0,1 procent.